Wayah tahun 2006, Pasatuan Astrunumi Antarabangsa (IAU) mansahakan sabuting risulusi rasmi nang mandipinisiakan palanit di Tata Surya. Dipinisi ngini dipuji tagal jua dikaritik wan masih dihualakan ulih sajumlah ilmuwan marga kada mancakup banda-banda bamassa palanit nang ditantuakan ulih tampat atawa banda urbitnya. Saupama walung banda palanit nang didapati sabalum 1950 masih dianggap palanit sasuai dipinisi mudirin, sajumlah banda angkasa kaya Ceres, Pallas, Juno, Vesta (masing-masing upjik di panding asteroid Matahari), wan Pluto (upjik trans-Neptunus nang pamulaan ditamuakan) nang dahulunya dianggap palanit ulih kumunitas ilmuwan sudah kada dihualakan lagi.